ทางการพม่าส่งทหารต่อสู้ยื้อแย่งการควบคุมพื้นที่ จากชนกลุ่มน้อย
ในช่วงหลายสัปดาห์มานี้ ทางการพม่าส่งทหารเข้าต่อสู้เพื่อยื้อแย่งการควบคุมพื้นที่ ในหลายส่วนของประเทศจากชนกลุ่มน้อย รวมทั้งการโจมตีกบฎชาว
เมื่อวันจันทร์ผู้ลี้ภัยหลายพันคนเริ่มเดินทางออกจากมณฑลยูนนานของจีน เพื่อกลับบ้านที่โกก้าง (Kokang)ในพม่า ซึ่งเป็นแหล่งที่อยู่ของชาวพม่าเชื้อสายจีนกันแล้ว ประชาชนมากกว่าสามหมื่นคนในโกก้างข้ามพรมแดนเข้าไปในจีน เพื่อหนีภัยจากกาต่อสู้ระหว่างทหารพม่ากับหน่วยอาสาในท้องถิ่นที่ควบคุมพื้นที่อยู่การต่อสู้ที่ดำเนินติดต่อกันมาหลายสัปดาห์ละเมิดข้อตกลงหยุดยิงระหว่างทั้งสองฝ่ายที่บังคับใช้มาเป็นเวลานาน 20 ปีแล้ว และสื่อของรัฐบาลพม่ากล่าวว่ามีคนเสียชีวิตมากกว่า ปีแล้วและสื่อของรัฐบาลพม่ากล่าวว่ามีคนเสียชีวิตมากกว่าสามหมื่นคนในการต่อสู้ที่เกิดขึ้น ศาสตราจารย์ Ian Holliday คณบดีคณะสังคมศาสตร์ของมหาวิทยาลัยฮ่องกงและเป็นนักวิจัยเรื่องการเมืองพม่า บอกว่าที่รัฐบาลพม่ารุกรบกับชนกลุ่มน้อยนั้นมีเหตุผลอยู่เบื้องหลัง นักวิชาการผู้นี้บอกว่า คณะทหารที่ปกครองพม่า ต้องการจะควบคุมความสงบและการเมืองทั่วประเทศให้ได้ก่อนการเลือกตั้งที่จะมีขึ้นในปีหน้า ศาสตราจารย์ Holliday บอกว่า อาจจะมีการสู้รบเกิดขึ้นได้อีกในส่วนอื่นๆ ของพม่าในช่วงหลายสัปดาห์ข้างหน้าแต่เชื่อว่า การสู้รบในโกก้างจะสงบลง เพราะจีนอยากเห็นเสถียรภาพทางพรมแดนด้านตะวันตกของตนซึ่งติดกับพม่า อาจารย์มหาวิทยาลัยฮ่องกงผู้เชี่ยวชาญเรื่องการเมืองพม่าบอกไว้ด้วยว่า จีนวิตกกังวลเรื่องความมั่นคง ซึ่งก็ได้เห็นกันมาแล้วในธิเบตและในซินเจียงในปีนี้ และว่าจีนมีอิทธิพลเหนือพม่ามากกว่าประเทศใดในโลก และจะทำทุกอย่างเพื่อป้องกันมิให้ความขัดแย้งขยายตัวออกไป แต่ในขณะเดียวกัน จีนก็ต้องตระหนักด้วยว่ารัฐบาลชาตินิยมสุดโต่งของพม่า ก็ไม่ชอบที่จะรับคำสั่งจากใครทั้งนั้นด้วย